Voogdyskap: 'ANC slaan bollemakiesie met die regsbeginsels' | Netwerk24
Voogdyskap: 'ANC slaan bollemakiesie met die regsbeginsels'
'n Voorstel van die ANC om "staatsvoogdyskap oor grond" in te werk in die beoogde wysiging van die Grondwet het skokgolwe deur die landbousektor gestuur. Elmien du Plessis meen dis 'n desperate poging van die ANC om 'n tweederdemeerderheid in die parlement te behaal.
Toe die ANC in die 1980's besef het dat 'n onderhandelde skikking 'n moontlikheid is, het hulle begin om 'n samehangende grond- en landboubeleid op te stel om te gebruik as basis vir onderhandelinge. Aan die begin van die 1980's, met die ondersteuning van die destydse Sowjet-blok, was nasionalisering in die visier.
Later in die 1980's het die ANC se grondwetlike komitee, met die nodige erkenning dat die grondvraag belangrik is in die bevrydingstryd, gevra dat daar versigtig omgegaan moet word met kommersiële landbougrond – omdat dit belangrik is vir voedselsekerheid en buitelandse valuta.